cyanic-selkie/wikianc huggingface dataset:
கண்ணப்ப நாயனார்
வேடர் குல மைந்தன்
பொத்தப்பி நாட்டிலுள்ள ஓர் ஊர் உடுப்பூர் (முற்காலத்தில் தமிழ்நாட்டின் ஒரு பகுதியாகும்). இவ்வூரில் வேடுவ சாதியினர் வாழ்வர். இவர்களுள் அதிபதியாக நாகன் என்பவர் இருந்தார். நாகனாரின் மனைவியார் தவதத்தையார். இவ்விருவரும் முருகப் பெருமானைக் கும்பிட்டு ஓர் திண்ணிய ஆண்குழந்தையைப் பெற்றெடுத்தனர். அக்குழந்தைக்குத் திண்ணனார் என்ற நாமஞ் சூட்டிச் சீராட்டிப் பாராட்டி வளர்த்தனர். திண்ணனார் வளர்பிறைபோல் வளர்ந்து பதினாறு வயதுப் பருவத்தை அடைந்தார். அவ்வேளை நாகனாரும் முதுமையுற்று முன்புப்போல் வேட்டைத் தொழிலாற்றும் வலிமையற்றவரானார். ஆதலால் தன் மைந்தனுக்கு உடைத்தோலும் சுரிகையும் அளித்து வேடுவ குல தலைவராக்கினார்.
அந்தணரின் அவதி
அன்று பகற்போதில் காளத்தி நாதரை அர்ச்சித்து வழிபட சிவகோசரியார் எனும் அந்தணர் பூசைத் திரவியங்களுடன் வந்தார். சாத்திரங் கற்ற ஆசாரசீலரான அவ்வந்தணர் நித்தமும் சிவலிங்கத்திற்கு ஆகமவிதிப்படி பசும் நெய்பூசி, மணமிகு பூக்களோடு வில்வம் தூவி, தூயாடைக் கட்டி, எங்கும் மணங்கமழும் வண்ணம் வாசனை திரவியமிட்டு, நேரந் தவறாமற் பூசை செய்பவராக சிவனுக்கேத் தன்னையர்பணித்துக் கொண்டவராக திகழ்ந்தார். சிவனாரின் சிறப்புகளுள் மெய்சிலிற்க வைப்பது யாதெனில், குணங்களில் இருவேறு துருவங்களாக யிருப்பவருங் சிவனாரால் ஆட்கொள்ளப்படுவதே.
வந்தவர் காளத்தியப்பர் முன்னிலையில் கிடக்கும் இறைச்சி, எலும்பு என்பனவற்றைக் கண்டு திகைத்து கால்களை அகலமிதித்தபடியே நின்றார். மூன்றுகால பூசைகாணுஞ் சிவலிங்கத்திற் இரத்த நெடி கமகமக்க மாமிசத்துண்டுகள் வி்ல்வத்துடனிணைந்து விரவிக் கிடப்பதைக் கண்ட அவர் கடுஞ்சினங் கொண்டார். வேட்டுவச் சாதியினரே இவ்வேலையைச் செய்தனராதல் வேண்டும் எனச் சோர்ந்தார்.
பூசைக்கு நேரம் தாழ்கின்றதென்ற உணர்வு எழுந்ததும் இறைச்சி, எலும்பு என்பனவற்றை எடுத்து எறிந்து திருவலகு கொண்டு செருப்பு அடி, நாயடி என்பனவற்றையெல்லாம் மாற்றியபின் பொன்முகலி சென்று நீராடினார். மீண்டு வந்து பழுது புகுந்து தீரப் பவித்திரமாம் செய்கை (பிராச்சித்தம்) செய்து ஆகமவிதி முறைப்படியான பூசனை செய்து சென்றார்.
குடுமித்தேவருக்கு அன்பர் சுவை கண்ட ஊனமுது
இருள் பிரியாப் போதில் காட்டினுள் புகுந்த திண்ணனார் தாமறிந்த வேட்டைத் திறத்தால் வேறுவேறு மிருகமெல்லாம் கொன்று ஓரிடத்தில் சேர்த்து, வக்குவன வக்குவித்து, கோலினிற் கோர்த்து, தீயினிற் காய்ச்சி, தேக்கிலைக் கல்லையிற் சேர்த்தார். அதிற் தேனும் பிழிந்து கலந்தார். முன்போன்றே பள்ளித் தாமமும் வாய்க்கலசத்து மஞ்சனமும், ஊனமுதமுமாய் காளத்தியப்பரிடம் விரைந்து வந்தார். 'இது முன்னையிலும் நன்று; நானும் சுவை கண்டேன்; தேனும் கலந்தது; தித்திக்கும்' என மொழிந்து திருவமுது செய்வித்தார்.
இவ்வண்ணம் பகல் வேட்டையாடி இனிய செய்கை செய்வதும் இரவில் கண்ணுறங்காது காவல் புரிவதுமாகத் திண்ணப்பர் இருந்தனர். ஆகம முறைப்படி பூசனை புரிந்து சிவகோசாரியார் ஒழுகினார். நாணன், காடன் என்போர் சென்று சொன்ன சொற்கேட்டு ஆறாக் கவலையுடன் வந்த நாகனாரும், கிளையினரும் முயலும் வகையெல்லாம் முயன்றும் தம் கருத்து வாராமற் கைவிட்டுச் சென்றனர்.
"அவன் நமக்கினியன்" - காளத்திநாதர்
சிவகோசாரியார் நாளும் நாளும் நிகழும் அநுசிதம் குறித்து மிகவும் மனம் நொந்தார். இத்தீச்செயல் செய்தவன் எவனேனுங் கழுவேற்றிவிட யெண்ணினார். அவலஞ் செய்வது யாரென்றறிய ஈசனிடமே முறையிட்டார். அவர் பெருமானை வேண்டிய வண்ணம் துயின்ற வேளையிற் பெருமான் கனவில் தோன்றி 'இச்செய்கை செய்பவனை நீ இகழவேண்டாம். அவனுடைய வடிவெல்லாம் நம்மிடத்தில் கொண்ட அன்பாயமைவது; அவனுடைய அறிவெல்லாம் நமை அறியும் அறிவு; அவனுடைய செயலெலாம் நமக்கினியன். இதனை நாளை உமக்குக் காட்டுவோம். நாளை யிரவு தான் கொழுவிட்டிற்கும் யிடத்தினருகே யொருமரத்தின் மறவிலிருந்து நடப்பனக் கண்டு மனந்தெளிவாயென வாய்மொழிந்தார். சிவகோசாரியார் பெருமானது அருளிப் பாட்டை நினைந்து உருகிய சிந்தையராய் அற்புதம் அறியும் ஆர்வத்தோடு வந்து பூசனையாற்றி ஒளிந்திடவே திருவிளையாடற் காட்சியினிதே அரங்கேறியது.
அப்பர் கண்ணை நிரப்ப தன் கண்ணை அப்பி கண்ணப்பரானார்
திண்ணப்பர் திருக்காளத்தி அப்பரைச் சேர்ந்து ஐந்து பகலும் ஐந்து இரவும் கழிந்தன. ஆறாம் நாள் விடியற் பொழுதில் கண் துயிலாது நின்ற கண்ணப்பர் வழமைபோன்று காட்டினுள் சென்று வேட்டையாடி ஊனமுது ஆதியனவற்றுடன் வந்துகொண்டிருந்தார்.அவருக்குத் தோன்றிய சகுனங்கள் சஞ்சலம் தருவனவாய் இருந்தன. தீய பறவைகளின் ஒலி கொண்டு 'இது இரத்தப் பெருக்கிற்கான துர்க்குறி' எனத் துணுக்குற்றார். நாயனாருக்கு ஏது நேர்ந்ததோ என எண்ணியவராய் விரைந்து வந்தார். வந்தவர் பெருமானது கண்ணிற் பெருகும் இரத்ததைக் கண்டார். கண்டதும் பதைபதைத்து மயக்கமெய்தினார். அவரது வாயினீர் சிந்தியது. கைசோர்ந்து இறைச்சி சிதறியது. தலையின் பள்ளித்தாமம் சோர்ந்தது. நிலத்தில் துடித்து வீழ்ந்தார். விழுந்தவர் மயக்கம் தெளிந்து எழுந்து சென்று இரத்ததைத் துடைத்துப் பார்த்தார். இரத்தம் நிற்காமல் பெருகிக்கொண்டே இருந்தது. செய்வதறியாது பெருமூச்சுவிட்டு மீளவும் சோர்ந்து விழுந்தார். வீழ்ந்தவர் எழுந்து வில்லும் அம்பும் கொண்டு இத்தீச்செயல் செய்த விலங்குகளுடன் வேடர்கள் உளரோ? என்று எங்கும் தேடிச்சென்றார். எவரையும் காணாது வந்து பெருமானின் பாதங்களைக் கட்டிப்பிடித்துக் கொண்டு அழுது புலம்பினார். ஓர் எண்ணம் எழுந்ததும் வெருண்டதோர் எருதுபோல் காடெங்கும் திரிந்து பச்சிலைகளைப் பறித்துவந்து கண்ணுட் பிழிந்து பார்த்தார். மருந்து பலன் தராமையால் நொந்தார். "ஊனுக்கு ஊன்" என்றோர் மருந்து நினைவு வரவே கண்ணுக்குக் கண் என்றோர் புத்தி புகுந்தது. ஆதலால் தமது ஒரு கண்ணை தோண்டி இரத்தம் பெருகும் பெருமானின் கண்ணில் அப்பினார். நின்ற செங்குருதி கண்டார். நிலத்தினின்றும் எறப் பாய்ந்தார். தோள் கொட்டினார். நன்று நான் செய்த இந்த மதி என மகிழ்ந்தார். மகிழ்ந்த அன்பாளர் மற்றைக் கண்ணினின்றும் குருதி பெருகுவதைக் கண்டார். கண்டதும் ஒரு கணம் கவலையுற்றார். மறுகணமே இதற்கோர் அச்சம் கொளேன்; மருந்து கண்டேன் என்றவராய் தம் மற்றைக் கண்ணைத் தோண்டமுனைந்தார். கண் அடையாளம் காண்பதற்காகத் தன் இடதுகாலைப் பெருமானின் கண்ணில் ஊன்றினார். உள் நிறைந்த விருப்போடு அம்பினை ஊன்றினார். இச்செய்கை கண்டு தேவதேவர் தரித்திலர். தம் திருக்கையாற் தடுத்தனர். "கண்ணப்ப நிற்க என் வலத்தினில் என்றும் நிற்க"என்று அமுத வாக்கு அருளினார். இதனை ஞானமா முனிவர் கண்டனர்; கேட்டனர். தேவர்கள் பூமழை பொழிந்து வாழ்த்தினர். இதனிலும் பெரிய பேறுண்டோ.
ஆதி சங்கரர்
சிவபெருமான் பெருமையை 100 சுலோகங்களில் பறை சாற்றும் சிவானந்தலஹரி என்ற தன்னுடைய (வடமொழி) நூலில் ஆதி சங்கரர் 61 வது சுலோகத்தில் கடவுட்பற்று என்பதற்கு  உயர்ந்த இலக்கணம் சொல்கிறார். அவ்விலக்கணத்திற்குச் சிகரம் வைத்தாற்போல் 63 வது சுலோகத்தில் கண்ணப்பரின் உள்நிறைந்த அன்பின் மூன்று செய்கைகளையும் குறிப்பிட்டுவிட்டு இதுவன்றோ பக்தி, கடவுளன்பர் என்பதற்கு இவ்வேடுவனே இலக்கணம் என்கிறார். அச்சுலோகத்தின் உரை கீழ்வருமாறு:
மாணிக்கவாசகர்
"கலை மலிந்தசீர் நம்பி கண்ணப்பர்க் கடியேன்" - திருத்தொண்டத் தொகை
மேற்கோள்கள்
பகுப்பு:நாயன்மார்கள்
முதலாம் குலோத்துங்க சோழன்
முதலாம் குலோத்துங்க சோழன் (பொ.ஊ. 1070–1122) வேங்கி நாட்டை ஆண்ட கீழைச் சாளுக்கிய மன்னன்  ராஜ ராஜ நரேந்திரனின் மகனாக பிறந்தான்   இவர் கங்கைகொண்ட சோழபுரம் அரண்மனையில் பிறந்தார். இவரை இராசேந்திர சோழர் மனைவி வாரிசாக தத்தெடுத்துக்கொண்டார் என கலிங்கத்துப்பரணி குறிப்பிடுகிறது. வீரராசேந்திரன் தனது ஐந்தாவது ஆட்சியாண்டில் குலோத்துங்க சோழரை இளவரசராக முடிசூட்டினார். இதை "இசையுடன்எ டுத்தகொடி அபயன் அவ னிக்கிவனை இளவரசில் வைத்த பிறகே" என கலிங்கத்துப்பரணி குறிப்பிடுகிறது. இருப்பினும் மரபுக்கு மாறாக வீரராசேந்திரன் மகன் அதிராசேந்திரற் வீரராசேந்திரருக்கு பின் அரசனாக பதவியேற்றார். பொ.ஊ. 1070 ஆம் ஆண்டில் சோழ நாட்டின் ஆட்சி பீடம் ஏறிய அதிராஜேந்திர சோழன் சில மாதங்களிலேயே இறந்ததனால், குலோத்துங்க சோழன் அரசனாக பதவியேற்றார். அதிராசேந்திரனை குலோத்துங்கன் கொலை செய்தார் என குற்றச்சாட்டுகள் வைக்கப்படுகிறது ஆனால் எவ்வித ஆதாரமும் இதுவரை கிடைக்கவில்லை. மேலும் குலோத்துங்க சோழருக்கு பின் வந்த சோழர்களை "சாளுக்கிய சோழர்" என தவறுதலாக குறிப்பிடுகின்றனர். குலோத்துங்கன் தன்னை சாளுக்கியர் என கூறியதற்கான எந்த கல்வெட்டு சான்றும் கிடைக்கவில்லை.இவர் 1070 ஆம் ஆண்டிலிருந்து 1120 ஆம் ஆண்டுவரை ஐம்பது ஆண்டு காலம் சோழ நாட்டை ஆண்டார்.
இவர் திறமையான அரசனாக இருந்தாலும், இவர் காலத்தில் சோழப்பேரரசு ஆட்டம் காணத் தொடங்கியது. ஏறத்தாழ 70 ஆண்டு காலம் சோழர்களின் ஆட்சியின் கீழிருந்த ஈழத்தை, விஜயபாகு என்பவன் தலைமையிலான சிங்களப் படைகள் மீண்டும் கைப்பற்றிக் கொண்டன. சேர நாட்டிலும், பாண்டி நாட்டிலும் கிளர்ச்சிகள் உருவாகின. ஈழத்தைக் கை விட்டாலும், பாண்டிய, சேர நாடுகளில் தோன்றிய விடுதலைப் போக்குகளைக் குலோத்துங்கன் அடக்கினான். திறை செலுத்த மறுத்த வட கலிங்கத்து மன்னனுக்கு எதிராகக் குலோத்துங்கனின் சோழர் படை கலிங்கம் வரை சென்று போராடி வெற்றி பெற்றது.
பொ.ஊ. 1115 ஆம் ஆண்டை அண்டி அவனது முதுமைக் காலத்தில், விட்டுணுவர்த்தன் என்பான் வடக்கிலிருந்து படையெடுத்து வந்து சோழ நாட்டில் பெரும் அழிவுகளை உண்டாக்கினான்.
இவன் மக்களுக்கு உவப்பான பல பணிகளைச் செய்ததாக அறிய வருகிறது. நில வரி தவிர்ந்த ஏனைய வரிகள் எல்லாம் நீக்கப்பட்டதால்,  சுங்கம் தவிர்த்த சோழன் என இவன் அழைக்கப்பட்டான். கலைத் துறைகளின் வளர்ச்சிக்கும் பொருளுதவிகள் புரிந்துள்ளது பற்றிச் சாசனங்களில் குறிப்புக்கள் காணப்படுகின்றன. இவர் காலத்தில் இயற்றிய தமிழ் இலக்கியம் செயங்கொண்டார் எழுதிய கலிங்கத்துப்பரணி ஆகும்.
குலோத்துங்கனின் சோழ மரபு உரிமை
ராஜேந்திர சோழனின் மகளாகிய அம்மங்கை தேவிக்கும் சாளுக்கிய மன்னனாகிய ராஜ ராஜ நரேந்திரனுக்கும் மகனாக பிறந்தவன் அநபாய சாளுக்கியன். வேங்கி தேசம் சோழ தேசத்துடன் இவ்வாறாக தொடர்பு இருந்ததால் வேங்கி தேசத்தின் அரசுரிமைகளை சோழ ராஜ்யம் தலையிட்டது. சாளுக்கிய சோமேஸ்வரனை எதிர்த்த ஆறாம் விக்கிரமாதித்தனுக்கு தனது மகளைக் கொடுத்தான் வீர ராஜேந்திர சோழன். ஆதலால் வேங்கி நாட்டினை விக்கிரமாதித்தனின் தம்பி விஜயாதித்தன் ஆட்சி செய்ய உதவினான். நேரடி வாரிசான அனபாயநிற்கு அரசு இல்லாமல் போனது.
ஆனால் தன் மாமன் வீர ராஜேந்திர சோழனுக்கு உதவும் பொருட்டு சாளுக்கிய தேசத்துடன் நேர்ந்த போரில் தன் போர் திறனைக் காட்டினான் அநபாயன். இதன் பொருட்டு விருதராச பயங்கரன் என்ற பட்ட பெயரினை பெற்றான். அதி ராஜேந்திர சோழனின் மரணத்திற்கு பின் சோழ அரியணை ஏறினான் அனபாயனாகிய குலோத்துங்க சோழன். ஆறாம் விக்கிரமாதித்தனுக்கும் குலோத்துங்க சோழனுக்கும் உறவுகள் நிலையானதாக இல்லாததால் விக்கிரமாதித்தனின் சபை புலவர் பில்கனர் குலோத்துங்கன் அதி ராஜேந்திரனை சதி செய்து கொன்று ஆட்சியை பிடித்தான் என்று கூறுகிறார். இக்கூற்றின் உண்மை தரத்தினைப் பற்றி நாம் முன்பே பார்த்துள்ளோம். (அதி ராஜேந்திர சோழன் பற்றி படிக்கவும்). இவ்வாறாக குலோத்துங்கன் சோழ அரியணை ஏற்கின்றான், நேரடி வாரிசு இன்றி சாளுக்கிய சோழ அரசு ஆரம்பம் ஆகின்றது. ஆனால் சோழர்களின் புகழ் மாறவில்லை என்பது குறிப்பிடத்தக்கது.
குழப்பங்கள்:
சோழர்களின் நேரடி அரசு அமையாமல் போனதால் சிற்சில குழப்பங்களை குலோத்துங்கன் சந்திக்க நேர்ந்தது. அதன் விளைவுகளால் சில இழப்புகளும் நேர்ந்தன. அரசுரிமையை அடைந்த உடனே சாளுக்கியனுடன் போரிட வேண்டிய நிலை ஏற்பட்டது, அது மட்டும் இல்லாமல் பாண்டியர்களும் சேரர்களும் சந்தர்ப்பத்தை பயன் படுத்திக் கொள்ள முயன்றதால் இவன் அரசு ஏறிய பின் தொடர்ந்து சில காலங்கள் போரிலும் கலகங்களை அடக்குவதிலும் செலவிட நேர்ந்தது. இவ்வாறு அருகே நிகழ்ந்த குழப்பத்தினில் ஈழத்தில் நிகழ்ந்த கலகத்தை அடக்குவதில் சிரத்தை காட்டாமல் விட்டுவிட்டான். ஆதலால் நூறு ஆண்டுகள் இருந்து வந்து ஈழ ஆட்சி இவன் காலத்தில் நின்று போனது. ஈழ தேசத்தை விஜயபாகு கைப்பற்றி ஆட்சி புரிய துவங்கினான்.
சாளுக்கியப் போர்
அரசுரிமையை ஏற்றவுடன் குலோத்துங்கன் கலகங்களை கட்டுப்படுத்துவதில் ஈடுபட்டான். அதி ராஜேந்திரனின் மைத்துனன் ஆகிய ஆறாம் விக்கிரமாதித்தன் சாளுக்கிய அரசுடன் சோழ அரசை சேர்த்து பெரும் சாம்ராஜ்யத்தை ஆட்சி செய்யும் எண்ணத்தில் இருந்தான் ஆதலால் குலோத்துங்கன் அரசுரிமை பெற்றதை தாளாமல் தொடர்ந்து கலகங்களை மக்கள் மூலம் ஏற்படுத்தினான். இதன் பொருட்டு சாளுக்கியனுடன் போர் புரிந்தான் குலோத்துங்கன். மேலைச் சாளுக்கியனாகிய இரண்டாம் சோமேசுவரன் குலோத்துங்கனுக்கு உதவும் பொருட்டு (விக்கிரமாதித்தனை வெல்லும் பொருட்டு) தன் படைகள் மூலம் விக்கிரமாதித்தனை பின் பக்கமாக தாக்க ஆரம்பித்தான். சோழ படைகளோ சாளுக்கியப் படைகளை வேகமாக தாக்க ஆரம்பித்தன, தோல்விதனை உணர்ந்த விக்கிரமாதித்தன் படைகளைப் பின்னுக்கு இழுக்க ஆரம்பித்தான். தனது வெற்றியை உறுதி செய்த குலோத்துங்கன், சாளுக்கிய படைகளை நசுக்கித் தள்ளிவிட்டு சோமேஸ்வரனுடன் ஒப்பந்தம் செய்து சோழ நாடு திரும்பினான். சாளுக்கிய போரில் சாளுக்கியனுடன் உறவுக் கொண்ட கங்கபாடி, இரட்டல மண்டலம் ஆகிய இடங்களை வென்றான்.
படைத் தளபதிகள்:
சாளுக்கிய போரில் ஈடுப்பட்ட குலோத்துங்க சோழனின் படைத் தலைவர்கள்.
1) இளவரசன் ராஜேந்திர சோழன்
குலோத்துங்க சோழனின் முதல் மகனாகிய இளவரசன் ராஜேந்திர சோழன். இவன் யானைப் படைகளை கை கொள்வதில் சிறந்தவனாக விளங்கியதாக கூறப்படுகின்றது. வாள் பயிற்சியில் மிகப் பெரும் வீரனாக விளங்கியதாக அறியப் படுகின்றது.
2) அரையன் காளிங்கராயர்:
குலோத்துங்கனின் அரசபையில் மிகவும் முக்கியம் வாய்ந்த அமைச்சனாகவும் படைகளை கையாள்வதில் அன்புவம் மிகுந்த சேனாதிபதியாகவும் விளங்கியவர் அரையன் காளிங்கராயர். இவரது படைத் தலைமையில் தான் சாளுக்கிய போர் நிகழ்ந்ததாக அறியப்படுகின்றது. இவரின் மறு பேர் அரையன் பொன்னம்பலக் கூத்தன்.
3) சேனாதிபதி இருங்கோவேள்
4) அரையன் சயந்தன் ஆகியோர் இப்போரில் கலந்துக் கொண்டதாக காணப்படுகின்றது.
பாண்டிய சேர யுத்தங்கள்:
குலோத்துங்கனின் ஆரம்ப காலங்கள் போர்க் களத்தில்தான் பெரிதும் செலவிடப்பட்டன. தான் ஆட்சி ஏறிய பின்பு தனது ஆட்சியை நிலைப் படுத்தும் பொருட்டு ஏற்பட்ட போர்கள் ஆதலால் அவனே முன் நின்று போர் புரிய வேண்டிய முக்கியத்துவம் வேண்டி இருந்தது. அவனிற்கு துணை நின்று போர் புரியவும் தலை சிறந்த படைத் தலைவர்கள் கிடைத்தார்கள்.
சாளுக்கிய தேசத்தில் போரினை வென்று அவன் சோழ தலைநகருக்குத் திரும்பாமல் நேராக பாண்டிய தேசம் நோக்கி சென்றான். சோழர்களின் படைத் தலைவர்களாகிய காளிங்கராயரையும் சயந்தனையும் சாளுக்கிய தேசத்திலேயே விட்டுவிட்டு பாண்டிய நகர் நோக்கி திரும்பினான். அங்கே அவனது நான்காம் மைந்தன் விக்கிரமன் தயாராக இருந்தான் குலோதுங்கநிற்கு உதவும் பொருட்டு. அவனுடன் சோழர்களின் படைத் தளபதி பல்லவ தொண்டைமான் என்கின்ற கருணாகர தொண்டைமானும் உடையான் ஆதித்த வேடவனாமுடையானும் படை முகாம் மிட்டு இருந்தனர். இவர்கள் பொன்னமராவதி அருகே முகாமிட்டு குலோத்துங்கனுக்காக காத்திருந்தனர். குலோத்துங்கன் வந்தவுடன் படைகளுடன் பாண்டிய தேசத்திற்குள் நுழைந்து கலகத்தில் ஈடுபட்டிருந்த பாண்டியர்களை ஒடுக்கி சோழ அரசினை நிலை நாட்டினர். இத்தனை அடுத்து தனது இளவல் விக்கிரமனை பாண்டிய சோழன் என்ற பேருடன் பாண்டிய தேசத்தில் மகுடாபிஷேகம் செய்வித்தான் குலோத்துங்கன்.
1) கருணாகரப் பல்லவன்
2) உடையான் ஆதித்தன்:
உடையான் ஆதித்தன் என்கின்ற அரையன் மூவேந்தவேளாண். இவன் குலோத்துங்கனின் படைத் தளபதிகளுள் ஒருவன் ஆவான். மூவேந்த வேளாண் பாண்டியப் போரினை அடுத்து நிகழ்ந்த சேர யுத்தத்திலும் கலந்துக் கொண்டவன். ஆதலால் இப்பெயரினைப் பெற்றான்.
3) அருள்மொழி ராஜாதிராஜ வானதிராயர்
4) அழகிய மணவாள நம்பி
5) ராஜ ராஜ மதுராந்தகன்.
இவர்கள் அனைவரும் பாண்டிய போரிலும் அதன் அடுத்து நிகழ்ந்த சேரப் போரிலும் ஈடுபட்டவர்கள். இவர்களில் அழகிய மணவாள நம்பியும், ராஜ ராஜ மதுராந்தகனும் விக்கிரமனுடன் பாண்டிய தேசத்திலே இருக்க வைக்கப்பட்டனர்.
சேர யுத்தம் :
காந்தளூர் எனப்படும் இடம் சேரர்களின் ஆயுதக் கிடங்காக விளங்கியது. ராஜ ராஜ சோழனின் காலம் தொட்டு காந்தளூர் சேரர்களின் புரட்சி இடமாகவே இருந்து வந்தது. பாண்டியர்களுடன் சேர்ந்து சோழர்களை எதிர்த்த சேரர்கள் பாண்டியர்கள் தோற்பதை எண்ணியவுடன் பின்வாங்கினர். காந்தளூர் அருகே சேர மன்னன் ரவி மார்த்தாண்ட வர்மன் தயாராக இருந்தான் குலோத்துங்கனை எதிர்க்க. பாண்டியக் கலகத்தினை ஒடுக்கிய குலோத்துங்கன் காலத்தினைக் கடத்தாமல் சேரர்களை எதிர்நோக்கிச் சென்றான். பாண்டியர்களைவிட வலிமை பொருந்தியவர்களாக இருந்தனர் சேரர்கள். பாண்டியர்களுக்கு துணை இருந்த இலங்கைப் படை பின் வாங்கி கடலோடியது. பாண்டிய படையும் இலங்கை படையும் சேரப் படைக்கு உதவினார்கள். இவ்வாறாக சேரப் படை சோழர்களை எதிர்நோக்கி காத்திருந்தது.
கருணாகரத் தொண்டைமான், உடையான் ஆதித்தன் தலைமையில் போரினால் ஈடுபட்டது சோழர்கள் படை. சாளுக்கிய தேசத்தில் இருந்து காளிங்கராயரும் சோழ தேசம் திரும்பி இருந்ததால் அவர் நேராக காந்தளூர் போரிற்கு படையுடன் வந்தார். ஆதலால் குலோத்துங்கன் தனது பெரும் படையுடன் சேரனை எதிர்த்து போரிட்டான். மிகவும் இளைய வயதினை உடைய ரவி மார்த்தாண்ட வர்மன் குலோத்துங்கனுக்கு ஈடு கொடுக்க முடியாமல் சரணடைந்தான். அதனை அடுத்து மார்த்தாண்ட வர்மனையே ஆட்சி புரிய விட்டுவிட்டு உடையான் அதித சோழனை மேற்பார்வை புரியவும் கப்பம் வாங்கவும் ஆணையிட்டு சேர தேசத்தினை வென்று திரும்பினான் சோழன்.
கருணாகரத் தொண்டைமான், காளிங்கராயர், உடையான் ஆதித்தன் இவர்களைத் தவிர வேறு சில படைத் தலைவர்கள் இப்போரினில் பங்கேற்றனர்.
1) கரனை விழுப்பரையர்
இலங்கைப் போர் :
வீர ராஜேந்திர சோழனின் காலத்திலேயே புரட்சிதனைத் தொடங்கிய விஜயபாகு குலோத்துங்கன் ஆரம்ப ஆட்சிக் காலத்தை நன்கு பயன் படுத்திக் கொண்டான். சிங்கள தேசத்தில் இருந்த சோழ வீரர்களை கட்டுப்படுத்த சரியான சேனாதிபதி இல்லாத காரணத்தால் விஜயபாகு சோழர்கள் மீது அதிரடி தாக்குதல் செய்து சோழர்களை பின்வாங்கச் செய்தான். குலோத்துங்கன் சாளுக்கிய தேசம் மீது கவனம் செலுத்திய காலத்தில் இலங்கை தேசத்தில் சோழ அரசு பலம் குன்றியது. சாளுக்கிய தேசத்தை வென்ற பின் குலோத்துங்கன் பாண்டிய தேசத்தை நோக்கி பயணப்பட்டான். சிங்கள தேசத்தை இழக்க விருப்பப்படாத குலோத்துங்கன் தனது மைந்தன் ராஜேந்திரனை இலங்கைக்கு அனுப்பினான். ராஜேந்திரன் இலங்கையை அடையும் முன்பே சோழ வீரர்கள் விஜயபாகுவிற்கு ஈடு கொடுக்க முடியாமல் பின் வாங்கத் தொடங்கி இருந்தனர்.
ராஜேந்திரனின் வருகையால் பலம் பெற்ற சோழர்கள் அனுராதபுரத்தில் விஜயபாகுவை புறமுதுகிட்டு ஓட செய்தனர். அனுராதபுரத்தில் மிகவும் சீரிய போர் நிகழ்ந்ததாக மஹாவம்சம் கூருகின்றது. இத்தோல்வியினை அடுத்த மனம் குன்றாத விஜயபாகு மகானகக்குளா என்ற இடத்தில் படை வீடு அமைத்து திட்டம் தீட்டினான். சுதந்திர சாம்ராஜ்யத்தை அமைத்திட திட்டம் தீட்டிய விஜய பாகுவின் அடி மனதில் வேள்வி எரிந்துக் கொண்டிருந்தது. ஆதலால் அவன் புத்திக்கு சிறந்த யோசனை எழுந்து படை வீட்டைக் கலைத்தான்.
சிங்களர்களின் பூமியாகிய புலனருவா என்ற இடத்தில் தனது ரகசியப் படைத்தளத்தை அமைத்து சோழர்களை எதிர்க்க திட்டம் தீட்டினான் சிங்கள இளவல். மகானகக்குல்லாவில் தனது ரகசியப் படையை திடப் படுத்தி விட்டு, புலனருவாவில் இருந்தும் அனுராதபுரத்தில் இருந்தும் அதிரடி தாக்குதல் நிகழ்த்தினான் சிங்களன். நடுவில் இருந்த மகானகக்குல்லாவிலும் எதிர்பாராத விதமாக கலகம் ஏற்பட்டது. இவ்வாறாக சோழ அரசின் பலம் சிங்கள தேசத்தில் குன்றியது.
சாளுக்கியனுடனும் பாண்டியர்களுடனும் சேரர்களுடனும் ஏற்பட்ட போர்கள் காரணமாக இலங்கையில் தீவிர கவனம் செலுத்த இயலாத குலோத்துங்கன் ராஜேந்திரனை சோழ தேசம் திரும்பும் படிக் கட்டளை இட்டான். அருகே குழப்பங்களை கலைந்த பின்பு இலங்கையை பின்பு பார்க்கலாம் என்று எண்ணிய அவன் சோழப் படைகளைப் பின்னுக்கு எழுத்தான். இவ்வாறாக விஜயபாகு சுதந்திர இலங்கை அரசை நிறுவினான். இருப்பினும் வடக்கே சோழர்களின் வீரர்கள் கட்டுக்குள் வைத்திருந்தனர். ஆயினும் குலோத்துங்கனின் ஆட்சியில் இலங்கையை சோழ அரசு இழந்திருந்தது. இலங்கையை மட்டுமே இழந்திருந்தது.
1) இளவரசன் ராஜேந்திரன்
2)வீர விச்சாதிர மூவேந்த வேளார்
3)சேனாதிபதி வீர ராஜேந்திர அதிகைமான்
குலோத்துங்கன் தெற்கே பாண்டிய தேசம் நோக்கித் திரும்பினவுடனே சாளுக்கிய அரசை கைப்பற்றினான் ஆறாம் விக்கிரமாதித்தன். அரசை கைப் பிடித்தவுடன் மீண்டும் சோழனுடன் போர் புரிய விரும்பாத அவன், கலிங்க தேசத்தினை தூண்டி விட்டான். வேங்கியில் விஜாயதித்தனே தொடர்ந்து ஆட்சி புரிந்து வந்தான், அதனை எதிர்த்து வேங்கியை தங்கள் கட்டுப்பாட்டுக்குள் கொண்டு வரும் முயற்சியில் கலிங்கர்கள் சோழ தேசத்தின் மீது போர் தொடுத்தனர். வெங்கிக்கு உதவும் பொருட்டு சோழர்கள் கலிங்கத்துடன் போர் புரிந்தனர். முதலாம் கலிங்கத்துப் போர் குலோத்துங்கனின் ஆரம்ப ஆட்சிக் காலங்களில் நிகழ்ந்த ஒரு போராகும்.
குலோத்துங்கனின் மைந்தன் விக்கிரம சோழன் இப்போரினில் பங்கு கொண்டான். அவனிற்கு துணையாக காளிங்கராயனும் கருணாகரனும் இப்போரினில் ஈடுபட்டு துணை நின்றனர்.
இரண்டாம் கலிங்கத்துப் போர்
இந்த இரண்டாம் கலிங்கத்துப் போரே தமிழக வரலாற்றின் சிறப்பு மிகுந்த போராக காணப்படுகின்றது. கலிங்கர்களுக்கும் சோழர்களுக்கும் மிகக் கடுமையாக போர் நிகழ்ந்ததாக காணப்படுகின்றது.
இப்போரின் தலைமை ஏற்று நடத்தியவன் கருணாகரத் தொண்டைமான். இப்போரின் காரணங்கள் தெளிவாக அறிய இயலவில்லை ஆனால் கலிங்கத்தின் மீது குலோத்துங்கன் தவிர்க்க முடியாத காரணத்தால் இப்போரினை புரிந்துள்ளதாக தெரிகின்றது. கலிங்கத்துப் பரணி என்றக் காவியத்தினை இப்போரினை அடுத்து ஜெயம் கொண்டார் என்ற புலவன் பாடியதன் மூலம் இப்போரின் தன்மைதனை உணர்கின்றோம். ஆயிரம் யானைகளை வென்றவன் மீது பாடப்படுவது பரணி என்ற தொடரின் மூலம் கருணாகரன் மிக வலுவுள்ள படைதனை எதிர்க் கொண்டு வெற்றி பெற்றுள்ளான் என்று அறிகின்றோம். மிக வலுமை மிகுந்த படைதனைக் கொண்டிருந்த அனந்தவர்மன், கங்கபாடி, இரட்டை மண்டலம் மற்றும் சாளுக்கியப் படைகளின் தோழமைப் பெற்று சோழனை எதிர்த்து நின்றான். காஞ்சி நகர் அருகே இப்பெரும் போர் நிகழ்ந்து இருக்க கூடும் என்று அறியப்படுகின்றது. இருப் பெரும்படைகளும் மோதியதில் இழப்புகள் இருபக்கமும் இருந்தாலும் இறுதியில் சோழ தேசம் கலிங்கத்தை அடிப்பணிய வைத்தது. இந்த யுத்தமே கலிங்கத்துப்பரணியாக மாறியது.
படைத் தளபதிகள்: 1) கருணாகரப் பல்லவன்
2) அரையன் காளிங்கராயர்
வெளிநாட்டு வணிகத் தொடர்புகள்
இலங்கை நாட்டினை குலோத்துங்க சோழன் இழந்திருந்தாலும் அவனது வெளிநாட்டு வணிகத் தொடர்புகள் மிகவும் மேலோங்கி இருந்தது. வீர ராஜேந்திர சோழரின் ஆட்சி காலத்திலேயே குலோத்துங்கன் ஸ்ரீவிஜய சாம்ராஜ்யத்துடன் தொடர்புகளைக் கொண்டிருந்த குலோத்துங்கன், அவனது ஆட்சி காலத்தில் நெருங்கிய தொடர்புகளைப் பெற்றிருந்தான். சாம்ராஜ்ய போட்டியில் சமாதானத்தை நிறுவும் வலிமை மிக்கவனாக இருந்தான். ஸ்ரீ விஜய தேசத்தில் சோழர்களின் பிரதிநிதியாக குலோத்துங்கனின் மைந்தன் ராஜ ராஜ சோழன் பெரும் படையுடன் இருந்தான் என்பது குறிப்பிடத்தக்கது.
ஸ்ரீவிஜய சாம்ராஜ்யம் மட்டும் அல்லாமல், குலோத்துங்க சீன தேசத்துடனும் தொடர்புகள் கொண்டிருந்தான். அவனே இளவயதில் சீன தேசம் சென்று வந்தவன் என்பது குறிப்பிடத்தக்கது. அவன் ஆட்சி அமைத்த பின்பு சீன தேசத்திற்கு ஒரு வணிக குழுவினை அனுப்பி வைத்தான். இவ்வாறு வாணிகம் அவனது ஆட்சி ஆண்டில் சிறப்புற விளங்கியது. மேலும் வாநிகத்தினை பேருக்கும் வண்ணம், சுங்கத்தை நிறுத்தினான் ஆதலால் இவனை பரணியில் ஜெயம்கொண்டார் சுங்கம் தவிர்த்த சோழன் என்றுப் பாடுகின்றார்.
சீன தேசம் அடுத்து குலோத்துங்கனின் அவையினர் கம்போச நாட்டிலும், சக்கர கோட்டத்திற்கும், பாலி தேசத்திற்கும், பாகர் (Burma) நாட்டிற்கும் சென்று வந்துள்ளனர்.
அமைச்சரவை
வாசுதேவ பட்டர்
குலோத்துங்கனின் குருவாகவும் அவனது பிரம்மராயராகவும் ராஜ ராஜ பிரம்மராயர் என்கிற வாசுதேவ பட்டர் விளங்கினர். இவர் திருவரங்கம் ரங்கநாதனின் மேல் மிகுந்த பக்தி கொண்டவர். சமயப் பற்றும் சாம்ராஜ்யப் பற்றும் கொண்டிருந்த இவரின் ஆலோசனைகளின்படிதான் பாண்டிய தேசம் மீதும் சேர தேசம் மீதும் படைப் எடுத்தான் குலோத்துங்க சோழன்.
பிரம்மராயர் பார்த்திவேந்திரர்
குலோத்துங்கனின் பெரும் மதிப்புக்குரிய பிரம்மராயனாக விளங்கியவர் பார்த்திவேந்திரர். மதி நுட்பம் வாய்ந்த இவரின் ஆலோசனைகளின் படி வெளிநாட்டுத் தொடர்புகளை புதுபித்தான் மன்னன்.
படைத் தலைவர்கள்:
மேற்கோள்
பகுப்பு:சாளுக்கிய சோழர்கள் பகுப்பு:1120 இறப்புகள்
பகுப்பு:இந்தியப் பேரரசர்கள்
செட்ரப்பட்டி
செட்ரப்பட்டி (Setrapatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், அரூரில் இருந்து 12 கிலோமீட்டர் தொலைவிலும், மாநிலத் தலைநகரான சென்னையிலிருந்து 265 கிலோ மீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'10.0"N 78°24'51.0"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 101 குடும்பங்களும் 361 மக்களும் வசிக்கின்றனர். இதில் 179 ஆண்களும் 182 பெண்களும் அடங்குவர். எழுத்தறிவு விகிதம் 72.9 %ஆகும். இது தமிழ்நாட்டின் சராசரி எழுத்தறிவு விகிதமான 80.09%க்கும் குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
1550
ஆண்டு 1550 (MDL) என்பது பழைய யூலியன் நாட்காட்டியில் புதன்கிழமையில் தொடங்கிய ஒரு சாதாரண ஆண்டு ஆகும்.
சரிசெய்தல்
பொதுவாக, சரிசெய்தல் என்பது ஏதாவது ஒரு செயல்பாட்டின் தோல்வியின் மூலக்காரணமான [அமைப்பு] "பிரச்சினையை" அடையாளம் காணல் அல்லது காரணமறிதல் ஆகும். துவக்கத்தில் செயல்பிழையின் அறிகுறிகளாக சிக்கல் விளக்கப்படுகிறது, மேலும் சரி செய்தலானது இந்த அறிகுறிகளின் காரணங்களை வரையறுக்கும் செயல்பாடாக உள்ளது.
ஒரு அமைப்பானது, அதன் எதிர்பார்த்த, விருப்பமான அல்லது குறிப்பிட்ட நடத்தையைக் (வழக்கமாக, செயற்கை அமைப்புகள் மற்றும் அதன் நோக்கம்) குறிக்கும் வகையில் விவரிக்கப்படுகிறது. குறிப்பிட்ட முடிவுகள் அல்லது வெளியீடுகளை உருவாக்குவதற்கு, அமைப்புக்கு சம்பவங்கள் அல்லது உள்ளீடுகள் எதிர்பார்க்கப்படுகின்றன. (எடுத்துக்காட்டாக பல்வகைப்பட்ட கணினிப் பயன்பாடுகளின் இருந்து "அச்சு" விருப்பத் தேர்வை தேர்ந்தெடுப்பது என்பது, முடிவாக சில குறிப்பிட்ட சாதனத்தில் இருந்து வன்நகலை வெளிப்படுத்தும் செயல்பாடாகும்). எதாவது எதிர்பாராத அல்லது விரும்பத்தகாத நடத்தை அறிகுறி எனப்படுகிறது. சரிசெய்தல் என்பது குறிப்பிட்ட காரணம் அல்லது அறிகுறிகளின் காரணங்களை தனிப்படுத்தும் செயல்பாடாகும். எந்த முடிவுகளை வழங்குவதற்கும் உற்பத்திப்பொருள் அல்லது செயல்பாடின் தோல்வியானது, பெரும்பாலும் அறிகுறி எனப்படுகிறது. (எடுத்துக்காட்டாக, எதுவும் அச்சிடப்படவில்லை).
மருத்துவச் சட்டவியலின் வகைகளானது, குறிப்பாக உற்பத்திப் பொருள்கள் அல்லது செயல்முறைகளில் உள்ள சிக்கல்களை கண்டுபிடிப்பதற்கு பயனுள்ளதாக உள்ளது, மேலும் குறிப்பிட்ட தோல்விகளின் காரணம் அல்லது காரணங்களை வரையறுப்பதற்கு பகுப்பாய்வு சார்ந்த உத்திகளும் பரந்த அளவில் கிடைக்கப்பெறுகின்றன. மேற்கொண்டு அதைப் போன்ற தோல்விகளைத் தடுப்பதற்கு, சரியான நடவடிக்கைகள் மேற்கொள்ளப்படுகின்றன. முழு அளவு உற்பத்திக்கு முன்பு FMEA மற்றும் FTA ஐப் பயன்படுத்தி தோல்வியைத் தவிர்க்கும் சாதகமான நடவடிக்கைகள் மேற்கொள்ளப்படுகின்றன, மேலும் இந்த வகைகள் தோல்வி கூறுபாடிற்காகவும் பயன்படுத்தப்படுகிறது.
அம்சங்கள்
சரி செய்தலின் பெரும்பாலான விவாதத்தின் அடிப்படை கொள்கைகளானது உலகளவில் ஏற்றுக்கொள்ளப்பட்டாலும், முறைசார் சரிசெய்தல் செயல்முறைகளின் குறிப்பிட்ட பயிற்சி, டொமைன் குறித்து பராமரிக்கப்படுகிறது.
அதன் தொடர்ந்த நடத்தையைப் பற்றிய எதிர்பார்ப்புகளுடன் அதன் முந்தைய பணி நிலை வடிவங்களில் இருந்து, திடீரென பணி நின்று போனதற்கு வழக்கமான சரிசெய்தல் ஈடுபடுத்தப்படுகிறது. அது உளதாயிருக்கும் சூழ்நிலைக்கு அல்லது அமைப்புக்கு ஏற்படும் நவீன மாறுதல்களுக்குப் பெரும்பாலும் அதன் துவக்க மையம் இருக்கும். (எடுத்துக்காட்டாக, ஒரு அச்சுப்பொறி "அங்கு பொருத்தப்பட்டிருக்கும் போது வேலை செய்கிறது"). எனினும், இயைபுபடுத்தல் காரணமாக செயல்படுதலை சுட்டிக்காட்டுவதில்லை என்பது நன்கு அறிந்த கொள்கையாகும். (எடுத்துக்காட்டாக, ஒரு மாறுபட்ட கடையினுள் பொருத்தப்பட்ட பிறகு விரைவிலேயே தோல்வியடைந்த ஒரு சாதனம், அந்த நிகழ்வுகளுக்கு காரணமாய் இருந்திருக்கும் என்பது கட்டாயமல்ல. இந்த தோல்வியானது, தற்செயல் நிகழ்வாக இருக்கலாம்.) ஆகையால், சரிசெய்தலுக்கு மாய சிந்தனையைக் காட்டிலும் இக்கட்டான சிந்தனையே தேவைப்படுகிறது.
ஒளி விளக்குகளுடன் நமக்கு இருக்கும் பொதுவான அனுபவங்களை கருத்தில் கொள்வதே இதற்கு பயனுள்ளதாக இருக்கும். ஒளி விளக்குகள் சீரற்று அதிகமாகவோ அல்லது குறைவாகவோ "எரிகிறது"; இறுதியில் அதன் மின்னிழையின் வெப்பமும், குளிர்ச்சியும் மீண்டும் மீண்டும் நிகழ்கிறது, மேலும் அதில் செலுத்தப்படும் ஆற்றலின் ஏற்ற இறக்கமானது, மின்னிழைக்கு விரிசல் அல்லது ஆவியாக்குதலை ஏற்படுத்துகிறது. அதே கொள்கை, பிற பெரும்பாலான மின்னணு சாதனங்களில் பயன்படுத்தப்படுகிறது, மேலும் அதை ஒத்த கொள்கைகளே இயந்திரமுறை சாதனங்களிலும் பயன்படுகிறது. சில தோல்விகளானது, அமைப்பின் ஆக்கக்கூறுகளின் வழக்கமான தேய்மானத்தின் ஒரு பகுதியாக உள்ளன.
சரிசெய்தலின் அடிப்படை கொள்கை என்பது எளிதான மற்றும் மிகவும் சாத்தியமான நிகழக்கூடிய பிரச்சினைகளில் இருந்து முதலில் ஆரம்பிப்பதாகும். "நீங்கள் குளம்பு அச்சைக் காணும் போது, குதிரைகளுக்காகக் காத்திருங்கள், வரிக்குதிரைகளை அல்ல" என்ற பழமொழியின் மூலமாகவும், அல்லது மற்றொரு கோட்பாடைப் பயன்படுத்துவதற்கு, KISS கொள்கையைப் பயன்படுத்துங்கள் என்று இதற்கு விளக்கம் அளிக்கப்படுகிறது. உதவி மேசைகள் அல்லது குறிப்பேடுகளைப் பற்றிய வழக்கமான குறையில் இந்த கோட்பாடு முடிவுகள் உள்ளன, அதில் அவர்கள் சிலசமயங்களில் முதலில் கேட்கும் போது: "இது பொருத்தப்பட்டுள்ளது, மேலும் இந்தக் கொள்கலம் ஆற்றலைக் கொண்டிருக்கிறது?", ஆனால் இது கண்டிப்பாக ஒரு அவமரியாதையாக எடுத்துக்கொள்ளத் தேவையில்லை, மேலும் இதில் உதவிக்காக முதலில் அழைக்கப்படும் முன்பே சாதாரண விசயங்களை எப்போதும் பரிசோதிக்க வேண்டும் என்பது ஒரு நினைவூட்டலாக அல்லது தக்க சூழ்நிலை அமைப்பாக கண்டிப்பாக பணியாற்ற வேண்டும்.
தகுதிவாய்ந்த முறையான சரிசெய்தலானது, அமைப்பின் எதிர்பாக்கப்பட்ட நடத்தை மற்றும் கண்காணிக்கப்பட்ட அறிகுறிகளின் தெளிவான உடன்பாடுடன் தொடங்குகிறது. அங்கிருந்து, இந்த எதிர்பார்ப்புள்ள காரணங்களை தவிர்ப்பதற்கு சாத்தியம் உள்ள காரணங்கள் மற்றும் சாதனங்களின் (அல்லது தரப்படுத்தப்பட்ட சரிபார்ப்புப் பட்டியலின் குறிப்புதவிகளை) சோதனைகளை சரிசெய்பவர் கருதுகோளில் வடிவமைக்கிறார். சரிசெய்பவர்கள் மூலமாகப் பயன்படுத்தப்படும் இரண்டு வழக்கமான உத்திகளானது, முதலில் அடிக்கடி எதிர்கொள்ளும் அல்லது எளிதாக சோதிக்கப்படும் நிலைமைகளை சோதிக்க வேண்டும் (எடுத்துக்காட்டாக, அச்சுப்பொறியின் ஒளி இயங்குகிறது, மேலும் அதன் இரு முனைகளும் உறுதியாக அமர்த்தப்படுவதற்கு ஏதுவாக உள்ளது என்பதை சோதித்து அறியப்படுகிறது), மேலும் அமைப்பை "இரு சமப்பகுதிகளாகப் பிரிப்பதன்" மூலமாகவும் சோதிக்கப்படுகிறது (எடுத்துக்காட்டாக, ஒரு நெட்வொர்க்கில் அச்சிடும் அமைப்பில், சர்வருக்கு வேலை சென்று அடைந்து விட்டதா என்பது சோதித்துப் பார்க்கப்படுகிறது, உப அமைப்புகளின் "திசையில்" பயனரின் பக்கத்தில் இருந்து அல்லது சாதனத்தின் "திசையில்" இருந்து பிரச்சினை உளதாய் இருக்கிறது என்பதைக் கண்டுபிடிப்பதற்காக இவ்வாறு சோதித்து பார்க்கப்படுகிறது).
இதில் இரண்டாவது உத்தியானது, குறிப்பாக தொடர்புடைய சார்புநிலைகளின் நீண்ட கட்டுதளைகளுடன் அமைப்புகளில் அல்லது அதன் ஆக்கக்கூறுகள் பலவற்றின் செயலெதிர்செயல்களில் தகுதிவாய்ந்ததாக இருக்கும். இது சாதாரணமாக சார்ந்திருத்தல்களின் எல்லை முழுவதும் ஒரு பைனரி தேடுதலின் பயன்பாடாகும்.
ஒரு நன்கு அறிந்த நிலையில் இருந்து தொடங்குவதற்கு இது உதவியாக இருக்கிறது, இதற்கு சிறந்த எடுத்துக்காட்டு, கணினியை மீண்டும் இயக்குவது ஆகும். புலன் உணர்வு சார்ந்த ஒத்திகையும் இதற்கு ஒரு நல்ல முயற்சியாகும். திறமையான தொழில்நுட்ப எழுத்தாளர்கள் மூலமாக வழங்கப்படும் விரிவான ஆவணமாக்குதலும் இதற்கு மிகவும் உதவியாக இருக்கிறது, குறிப்பாக பொருள் சாதனம் அல்லது அமைப்பிற்கான செயல்முறைத் தத்துவத்தை இது வழங்குகிறது.
இதில் சிக்கல்களின் வழக்கமான காரணம் என்பது மோசமான வடிவமைப்பு ஆகும், எடுத்துக்காட்டாக பொருத்தமான செலுத்து செயல்பாடு குறைவு காரணமாக பின்னோக்கி அல்லது தலைகீழாய் சாதனம் நுழைக்கப்பட்டிருக்கும் மோசமான மனித காரணிகளின் வடிவமைப்பு, (நடத்தை-உருவாக்கல் தடை), அல்லது தவறு-சகிப்புத் தன்மை வடிவமைப்பின் குறைபாடு ஆகியவை ஆகும். இது குறிப்பாக பழக்க வழக்கம் மூலமாக இணைந்திருந்தால் மேலும் மோசமானதாகும், அங்கு பயனர் தவறான பயன்பாட்டை கவனிப்பதில்லை, உதாரணமாக இரு பகுதிகள் மாறுபட்ட செயல்பாடுகளைக் கொண்டிருக்கின்றன, ஆனால் ஒரு வழக்கமான செயலை பங்கிட்டுக் கொள்கின்றன, அதனால் பயன்படுத்தப்பட்ட எந்தப் பகுதியில் இருந்து சோதனை நடந்தது என்பது வெளிப்படையாகத் தெரிவதில்லை.
திட்டப்படியான சரிபார்ப்புப் பட்டியல், சரிசெய்தல் செயல்முறை, செயல்வழிப் படத்தின் வடிவத்தையும் சரிசெய்தலானது எடுத்துக் கொள்கிறது அல்லது சிக்கல் ஏற்படுவதற்கு முன்பே இந்த அட்டவணை தயார் செய்யப்படுகிறது. முன்னேற்பாடாக, சரிசெய்தல் செயல்முறைகளை உருவாக்குவது என்பது சரி செய்தலின் படிநிலைகள் பற்றி போதுமான எண்ணத்திற்கு இடமளிக்கிறது, மேலும் மிகவும் தகுதி வாய்ந்த சரிசெய்தல் செயல்முறைகளினுள் சரிசெய்தல் ஒழுங்குபடுத்தப்படுகிறது. பயனர்களுக்கு மிகவும் பயனுள்ளதாக உருவாக்குவதற்கு சரிசெய்தல் அட்டவணைகளை கணினி மயமாக்கலாம்.
சில கணினிமயமாக்கப்பட்ட சரிசெய்தல் சேவைகளானது (ப்ரைம்ஃபேக்ஸ், பின்னர் மேக்ஸ்சர்வ் என மறு பெயரிடப்பட்டது), அடிப்படையான சிக்கலைத் தீர்ப்பதற்கு உயர்தரமான இயலும் நிலையுடன் சிறந்த 10 தீர்வுகளை உடனடியாய் காட்டுகிறது. சரிசெய்தல் செயல்முறையின் வழியாக முன் கூட்டியே கூடுதலான வினாக்களுக்கு தொழில் நுட்ப வல்லுனர் விடையளிக்கலாம், ஒவ்வொரு படிநிலையும் தீர்வுகளின் பட்டியலை ஒடுக்குகிறது, அல்லது விரைவிலேயே தீர்வை நிறைவேற்றுகிறது, இதன் மூலம் அவர் இந்த சிக்கல் தீர்ந்துவிடுமென உணர்கிறார். சிக்கல் தீர்ந்த பிறகு கூடுதல் நிலைகளை தொழில்நுட்ப வல்லுனர் எடுத்தால் இந்த சேவைகள் கழிவை ஏற்படுத்துகிறது: மேலும் சிக்கலை உண்மையில் தீர்த்த முடிவு மீண்டும் அறிக்கையிடப்படுகிறது. இந்தக் குறிப்பிட்ட அறிகுறிகளின் தொகுப்பை சரிசெய்த உயர்ந்த இயலும் நிலையுடைய தீர்வுகளாக மதிப்பிடப்பட்டவையை, அந்தத் தீர்வில் புதுப்பிப்பதற்காக கணினி பயன்படுத்துகிறது.
மீண்டும் உண்டாகும் அறிகுறிகள்
மீண்டும் உருவாகும் சிக்கல்கள் நம்பத்தகுந்த வகையில் தனிமைப்படுத்தி வைக்கப்பட்டதாகவும், மீண்டும் தீர்க்கக்கூடிய ஒன்றாகவும் இருப்பது, சரி செய்தலின் அடிப்படைக் கோட்பாடுகளில் ஒன்றாக உள்ளது. சரி செய்தலில், அடிக்கடி எண்ணத்தக்க விளைவு மற்றும் முதன்மையானது மீண்டும் உருவாக்கும் தன்மையில் அமைக்கப்பட்டுள்ளது ... நம்பத்தகுந்த வகையில் செயல்முறையைக் கண்டுபிடிப்பது அறிகுறி ஏற்படுவதற்கு தூண்டுகிறது.
ஒருமுறை இது நடந்து விட்டால், பின்னர் திட்டப்படியான உத்திகள் சிக்கலின் காரணம் அல்லது காரணங்களை பிரித்துவைப்பதற்கு பணியாற்றும்; மேலும் பொதுவாக மறுதீர்வு என்பது தவறாக இருப்பவற்றை சீர்செய்கிறது அல்லது அந்த ஆக்கக்கூறுகளை மாற்றியமைக்கிறது.
இடைவிட்டு நிகழும் அறிகுறிகள்
அறிகுறிகள் சம்பந்தமான சில மிகவும் கடினமான சரி செய்தலின் பிரச்சனைகள் மட்டும் இடைவிட்டு நிகழக்கூடியதாக இருக்கும். வெப்பத்தைத் தூண்டக்கூடியதாக இருக்கும் மின்னணுவியலில், (அதனுள் இருக்கும் கடத்திகளின் வெப்பத்துடன் சுற்றின் தடுப்பாற்றல் மாறுபடுவதில் இருந்து) இது பெரும்பாலும் ஆக்கக்கூறுகளின் விளைவை ஏற்படுத்தும். சுற்றுப் பலகையில் ஒரு குறிப்பிட இடங்களை குளுமையாக்குவதற்கு அமுக்கப்பட்ட காற்று பயன்படுகிறது, மேலும் வெப்பநிலைகளை உயர்த்துவதற்கு வெப்பத் துப்பாக்கி பயன்படுகிறது; ஆகையால் மின்னணுவியல் அமைப்புகளின் சரிசெய்தலானது, சிக்கலை மீண்டும் உருவாக்குவதற்கு இந்தக் கருவிகளை ஈடுபடுத்துவது பெரும்பாலும் இன்றியமையாததாகிறது.
கணினி நிரலாக்கலில் இன சூழ்நிலைகள் இடைவிட்டு நிகழும் அறிகுறிகளுக்கு அடிக்கடி வழிவகுக்கின்றன, இவை மறு உருவாக்கம் செய்வதற்கு மிகவும் கடினமானதாகும்; (ஒரு வன்பொருள் சுற்றின் ஆக்கக்கூறின் "வெப்பத்தை உயர்த்துவதற்கு" தொடர்புடையதாய் இருக்கும்) பல்வேறு வகைப்பட்ட உத்திகளானது, வழக்கமான நடவடிக்கையைக் காட்டிலும் மிகவும் அதிவேகமாக இருக்கும் குறிப்பிட்ட செயல்பாடு அல்லது அளவையை கட்டாயப்படுத்துவதற்கு பயன்படுத்தப்படுகிறது, இதில் பிற உத்திகளானது பிற அலகுகள் அல்லது இடைவினை செயல்பாடுகள் பலவற்றுள் மிகப்பெரிய தாமதங்களை ஏற்படுத்துவதற்கும் அல்லது கட்டாயப்படுத்தப்பட்ட ஒருகால நிகழ்வுவை ஏற்படுத்துவதற்கும் பயன்படுகிறது.
இடைவிட்டு நிகழும் சிக்கல்கள் குறிப்பிட்ட முறையில் வரையறுக்கப்பட்டிருக்கலாம்:
- Steven Litt
இருந்தபோதிலும், சிலசமயங்களில் சரிசெய்பவர்கள் புள்ளியியல் வகைகளுக்கு கண்டிப்பாக தீர்வுகாண்கிறார்கள் ... மேலும் தொடர் நிகராக்கல் அல்லது சாத்தியமான சில பிற உத்திகளைக் கொண்ட இடங்களில் அறிகுறிகள் இயலுவதை அதிகரிப்பதற்கு மட்டுமே செயல்முறைகள் கண்டுபிடிக்கப்படுகிறது. அதைப் போன்ற நிகழ்வுகளில், குறிப்பிட்ட வகையில் நீண்டகாலத்திற்கு அறிகுறியானது மறைந்து காணப்பட்ட போதும் கூட, அடிப்படைக் காரணம் கண்டறியப்பட்டதென குறைவான நம்பிக்கை ஏற்படுகிறது, மேலும் அந்த சிக்கலானது உண்மையில் தீர்த்துவைக்கப்படுகிறது.
மேலும், அந்த ஆக்கக்கூறுகள் தோல்வியடைந்தால், குறிப்பிட்ட ஆக்கக்கூறுகளை உறுதிசெய்வதற்கு முக்கியமான சோதனைகள் நிகழ்த்தப்படும்.
பன்மடங்கான சிக்கல்கள்
தனித்திருக்கும் ஒற்றை ஆக்கக்கூறின் தோல்விகளானது, சார்ந்திருக்கும் ஒளிவு மறைவற்ற அறிகுறிகளின் மறு உருவாக்கத்திற்கு காரணமாக அமைகிறது.
எனினும், பன்மடங்கான தோல்விகள் அல்லது தவறுகளின் விளைவாக மட்டும் பல சிக்கல்கள் ஏற்படுகின்றன. இது குறிப்பாக தவறு பொருத்துக்கொள்ளும் அமைப்புகளில் உண்மையாகும், அல்லது அவை உள்-கட்டமைப்பு மிகைமையுடன் உள்ளது. அமைப்புக்கு மிகைமை, தவறு கண்டறிதல் மற்றும் தவறு மாற்றி போன்ற சிறப்புகளை சேர்ப்பதும் தோல்விக்கு காரணமாக அமையலாம், மேலும் எந்த அமைப்பிலும் போதுமான மாறுபாட்ட ஆக்கக்கூறு தோல்விகளும் "கவனத்திற்கு எடுத்துக்கொள்ளப்படும்".
சாதாரண அமைப்புகளில் கூட, ஒரு தவறைக் காட்டிலும் அதிகமானதாக இருக்கும் இயல்தன்மையை சரிசெய்பவர் கண்டிப்பாக எப்போதும் கருத்தில் கொள்ளவேண்டும். (தொடர் நிகராக்கலைப் பயன்படுத்தி ஒவ்வொரு ஆக்கக்கூறையும் மாற்றப்படுகிறது, பின்னர் அதைப் போன்ற நிகழ்வுகளை முடிவுசெய்வதற்கு தோல்வியடையும் அறிகுறி தொடர்ந்து நிலைத்திருக்கும் போது பழைய ஒன்றை மாற்றி புதிய ஆக்கக்கூறானது மாற்றியமைக்கப்படுகிறது. மிகவும் முக்கியமாக குறையுள்ள ஒன்றுடன் மாற்றப்படும் எந்த ஆக்கக்கூறும் சிக்கல்களைத் தவிர்ப்பதற்குப் பதிலாக உண்மையில் சிக்கல்களின் எண்ணிக்கையை உயர்த்துகிறது).
குறிப்பிடும் விதமாக, நாம் "ஆக்கக்கூறுகளை மாற்றியமைப்பது" பற்றி பேசுகையில், "மாற்றியமைத்தலைக்" காட்டிலும் திருத்தங்கள் அல்லது இசைவித்தலில் ஈடுபவதன் மூலம் பல சிக்கல்கள் தீர்த்து வைக்கப்படுகின்றன. எடுத்துக்காட்டாக, கடத்திகளில் இடைவிட்டு நிகழும் தகர்வுகள் --- அல்லது "மோசமான அல்லது தளர்வான இணைப்புகள்" போன்றவற்றை சாதரணமாக சுத்தம் செய்வதோ மற்றும்/அல்லது இறுக்கமாக்குவதோ போதுமானதாகும். "மாற்றியமைத்தலின்" அனைத்து விவாதமும் கண்டிப்பாக "மாற்றியமைத்தல் அல்லது திருத்தியமைத்தல் அல்லது பிற பராமரிப்பில்" எடுத்துக்கொள்ளப்படுவது தெளிவாகிறது.
குறிப்புதவிகள்
பகுப்பு:சிக்கல் தீர்வு
எம். வேலுகுமார்
'''எம். வேலுகுமார்''' (பிறப்பு: 16 சனவரி 1973) இலங்கை, மலையகத் தமிழ் அரசியல்வாதியும், நாடாளுமன்ற உறுப்பினரும் ஆவார்..
வாழ்க்கைக் குறிப்பு
வேலுகுமார் 1973 சனவரி 16 இல் பிறந்தார். தலத்துஓயா தமிழ் மகா வித்தியாலயம், கண்டி அசோகா வித்தியாலயம், கண்டி சில்வெஸ்டர் கலூரி ஆகியவற்றில் கல்வி கற்ற இவர் பின்னர் கொழும்புப் பல்கலைக்கழகத்தில் வணிக முகாமைத்துவத்தில் பட்டம் பெற்று, ஆசிரியராகப் பணியாற்றினார்.
அரசியலில்
வேலுகுமார் ஜனநாயக மக்கள் முன்னணியின் உறுப்பினர் ஆவார். இவர் 2015 இல் தமிழ் முற்போக்குக் கூட்டணியின் பிரதித் தலைவர்களில் ஒருவராக நியமிக்கப்பட்டார்.
வேலுகுமார் 2013 மாகாணசபைத் தேர்தல்களில் தமிழ் முற்போக்குக் கூட்டணியின் சார்பில் ஐக்கிய தேசிய முன்னணியின் வேட்பாளராக கண்டி மாவட்டத்தில் போட்டியிட்டு மத்திய மாகாணசபை உறுப்பினரானார். பின்னர் இவர் 2015 நாடாளுமன்றத் தேர்தலில் ஐக்கிய தேசிய முன்னணியின் வேட்பாளராக கண்டி மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். மீண்டும் 2020 நாடாளுமன்றத் தேர்தலில் ஜனநாயக மக்கள் முன்னணியின் சார்பில் ஐக்கிய மக்கள் சக்தியின் வேட்பாளராகக் கண்டியில் போட்டியிட்டு வெற்றி பெற்றார்..
மேற்கோள்கள்
பகுப்பு:1973 பிறப்புகள் பகுப்பு:வாழும் நபர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:ஐக்கிய மக்கள் சக்தி அரசியல்வாதிகள் பகுப்பு:இலங்கை இந்துக்கள் பகுப்பு:தமிழ் முற்போக்குக் கூட்டணி அரசியல்வாதிகள் பகுப்பு:இலங்கை மலையகத் தமிழ் அரசியல்வாதிகள் பகுப்பு:கண்டி மாவட்ட நபர்கள் பகுப்பு:இலங்கை மாகாண சபை உறுப்பினர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
அக்டோபர் 18
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
திருவாவடுதுறை திரௌபதியம்மன் கோயில்
திருவாவடுதுறை திரௌபதியம்மன் கோயில் தமிழ்நாட்டில் நாகபட்டினம் மாவட்டம், திருவாவடுதுறை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரௌபதியம்மன் சன்னதியும், பலிபீடம் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது. சித்திரை மாதம் தீமிதி உற்சவம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிர்தௌசி காத்ரி
கல்வியும், தொழில்முறை தகுதியும்
முனைவர் காத்ரி, முறையே 1975, 1977இல் டாக்கா பல்கலைக்கழகத்திலிருந்து உயிர் வேதியியலிலும், மூலக்கூறு உயிரியலிலும் இளம் அறிவியல் பட்டத்தையும், முதுநிலை அறிவியல் பட்டத்தையும் பெற்றார். 1980 இல், இவர் லிவர்பூல் பல்கலைக்கழகத்தில் உயிர் வேதியியல்/நோயெதிர்ப்பு துறையில் முனைவர் பட்டம் பெற்றார். வங்காளதேசத்தின் வயிற்றுப்போக்கு நோய் ஆராய்ச்சிக்கான சர்வதேச மையத்திலிலிருந்து நோய் எதிர்ப்பியலில் தனது முதுகலை பட்டப்படிப்பை முடித்த பிறகு, இவர் 1988இல் அதே நிறுவனத்தில் இணை விஞ்ஞானியாக சேர்ந்தார். தற்போது, இவர் மூத்த விஞ்ஞானியாகவும் மையத்திலுள்ள தடுப்பூசி அறிவியல் மையத்தின் இயக்குநராகவும் உள்ளார்.
ஆராய்ச்சிப் பங்களிப்புகள்
காத்ரி, நுரையீரல் நோய்கள், குறிப்பாக நோயெதிர்ப்பு, மரபியல், புரோட்டியோமிக் தொழில்நுட்பமும் நோயறிதலும், தடுப்பூசி மேம்பாடு ஆகிய துறைகளில் தனது ஆராய்ச்சியில் கவனம் செலுத்தியுள்ளார். வங்காளதேசத்தில் ஒரு புதிய மலிவான வாய்வழி காலரா தடுப்பூசியை அறிமுகப்படுத்த இவர் முயன்றார். இது ஏழை மக்களுக்கு விலை உயர்ந்தாக இருந்த டியூக்கோரல் என்ற மருந்தைவிட பொது சுகாதார கருவியாக இது செலவு இல்லாதது. டாக்கா மக்களிடையே சாங்கோல் தடுப்பூசியின் செயல்திறனை இவர் நிரூபித்தார். பின்னர் ரோகிங்கியா அகதிகள் உட்பட இதனை வங்காளதேசத்தில் ஒரு பொது சுகாதார தலையீடாக ஏற்றுக்கொள்ள வேலை செய்தார்
கௌரவங்களும், விருதுகளும்
2012ஆம் ஆண்டில், காத்ரிக்கு தொற்று நுரையீரல் நோய்கள் பற்றிய ஆராய்ச்சிக்காக வழங்கப்படும் பான்டேஷன் கிறிஸ்டோப் மற்றும் ரோடோல்ப் மெரியூக்ஸின் வருடாந்திர அறிவியல் 'கிராண்ட் பரிசு' வழங்கப்பட்டது. இது "கிரிஸ்டோப் மெரியக்ஸ் பரிசு" என்று அழைக்கப்பட்டது. இந்த விருது 2014இல் அறிவியல் மற்றும் சுகாதார முன்முயற்சிகளை வளர்ப்பதற்கான நிறுவனத்தை உருவாக்கியது. 2014ஆம் ஆண்டில், இவர் ஒரு உயர்மட்ட குழுவின் உறுப்பினராகப் நியமிக்கப்பட்டார். இந்தக் குழு முன்மொழியப்பட்ட தொழில்நுட்ப வங்கி, அறிவியல், தொழில்நுட்பம், குறைந்தபட்சம் வளர்ந்த நாடுகளில் புத்தாக்கங்களை ஆதரிக்கும் அர்ப்பணிக்கப்பட்ட அமைப்பாகும். மேலும், இது செயல்பாட்டு அம்சங்கள் குறித்து ஐக்கிய நாடுகள் அவைத் தலைமைக்கு ஆலோசனையும் வழங்கும். இவர் ஆசிய விஞ்ஞானி இதழ் வெளியிட்டுள்ள. 'முதல் 100 ஆசிய விஞ்ஞானிகள்' பட்டியலில் இடம்பிடித்துள்ளார்.
ஆகத்து 2021 இல், பிர்தௌசி காத்ரிக்கு ரமோன் மக்சேசே விருது வழங்கப்பட்டது.
உறுப்பினர்
காத்ரி, வங்காளதேச நுண்ணுயிரியலாளர்கள் சங்கத்தின் நிறுவனரும் ஆலோசனைக் குழுவின் உறுப்பினரும் ஆவார். இவர் அமெரிக்காவின் நுண்ணுயிரியல் சங்கத்தில் வங்காளதேசத்தின் சர்வதேச தூதராக உள்ளார். மேலும், 2008ஆம் ஆண்டு முதல் வங்காளதேச அறிவியல் கழகத்தின் உறுப்பினராகவும் இருக்கிறார்.
சிவக்கொழுந்து தேசிகர்
இரண்டாம் சரபோஜி மன்னரின் அரசவைப் புலவராக இருந்தவர். மருத்துவ நூல்கள் பலவற்றை செய்யுள் வடிவில் எழுதி வைத்துள்ளார். மன்னரின் வேண்டுகோளுக்கிணங்கப் பல ஏட்டுச் சுவடிகளைச் சேர்த்துத் தொகுத்துள்ளார்.
உசாத்துணை
தமிழ் இலக்கியக் கல்விக்கழகப் பாடப்பகுதி
பகுப்பு:தமிழ்ப் புலவர்கள்
குங்கிலியக்கலய நாயனார்
குங்கிலியக்கலய நாயனார் (Kungiliya Kalaya Nayanar) என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்.
காவிரி பாயும் சோழவளநாட்டில் திருக்கடவூர் என்ற ஒரு தலம் உண்டு. அது இறைவன் வீரஞ் செய்த எட்டுத் தலங்களில் ஒன்றாதலின் கடவூர் வீரட்டானம் என்று பெயர் பெறும். காலனை உதைத்த வீரம் இங்கு நிகழ்ந்துள்ளது. இத்தலத்தில் மறையவர்கள் சிறந்து வாழ்வார்கள். அவர்களுள் கலயனார் என்ற பெரியார் ஒருவர் இருந்தார். அவர் சிவனடி பேணும் சிறந்த அன்புடையவர். நல்லொழுக்கத்திற் சிறந்தவர். அத்தலத்தே எழுந்தருளியிருக்கும் அமிர்தகடேசருக்கு, பாலன் மார்கணடருக்காகக் காலனை காலால் உதைத்த கருணையை நினைத்து, விதிப்படி குங்கிலிய தூபம் இடும் திருப்பணியை நியதியாகச் செய்து வந்தார். ஆதலால் அவரைக் குங்கிலயக்கலயர் என்று அழைத்தனர்.
அந்நாளிலே திருவருளாலே அவருக்கு வறுமை வந்தது. அதன் பின்னரும் அத்திருப்பணியை வழுவாது செய்து வந்தனர். வறுமை மிகவே தமது நல்லநிலம முழுவதையும், அடிமைகளையும் விற்றுப் பணிசெய்தனர். வறுமை மேலும் முடுகியதனால் தாமும், மனைவி, மக்களும் சுற்றமும் உணர்வுக்கான பொருள் ஒன்றும் இன்றி இரண்டு நாள் உணவின்றி வருந்தினார்கள். இதுகண்ட மனைவியார் கணவனார் கையிற் குற்றமற்ற மங்கல நாணில் அணிந்த தாலியை எடுத்துக் கொடுத்து "இதற் நெல்கொள்ளும்" என்றனர். அதனைக் கொண்டு அவர் நெல்கொள்ளச் சென்றபோது எதிரில் ஒரு வணிகன் ஒப்பில்லாத குங்கிலியப் பொதிகொண்டு வந்தான். அதனை அறிந்த கலயனார் "இறைவனுக்கேற்ற மணமுடைய குங்கிலியம் இதுவாயின் இன்று நல்ல பேறுபெற்றேன். பெறுதற்கரிய இப்பேறு கிட்ட வேறுகொள்ளத்தக்கது என்ன உள்ளது? என்று துணிந்து பொன் பெற்றுக்கொண்டு குங்கிலியப் பொதியினைத் தருமாறு வணிகனைக் கேட்டார். அவனும் மகிழ்ந்து அவர் தந்த தாலியைப் ஏற்றுக்கொண்டு குங்கிலியப் பொதியை  கொடுத்துச் சென்றான். கலயனார் சிந்தை மகிழ்வுடன் விரைந்து சென்று கோயிற் களஞ்சியத்தில் அப்பொதியின் குங்கிலியத்தைச் சேமித்து வைத்தார். தூபத் திருப்பணி செய்துகொண்டு சிவசிந்தையுடன் அங்கேயே தங்கினார். அன்று இரவு மனைவியாரும், மக்களும் பசியால் மிகவருந்தி அயர்ந்து தூங்கினர். அப்போது இறைவனுடைய திருவருளினாலே குபேரன் தனது செல்வத்தைப் பூமியில் கொண்டுவந்து நிறைத்து கலயனாரது மனை முழுவதும் பொற்குவியலும் நெற்குவியலும் அரிசி முதலிய பிற எல்லா வளங்களுமாக ஆக்கி வைத்தனன். இதனை இறைவன் அம்மையாருக்குக் கனவில் உணர்த்த, அவர் உணர்ந்து எழுந்து செல்வங்களைப் பார்த்தனர்; அவற்றை இறைவரின் அருள் என்று கண்டு கைகூப்பித் தொழுதனர்; தனது கணவனாரிற்குக் திருவமுது சமைக்கலாயினார். திருக்கோயிலில் இருந்த கலயனார்க்கு "நீ பசித்தனை! உன் மனையிற் சென்று பாலின் இன் அடிசில் உண்டு துன்பம் நீங்குக" என்று இறைவர் கட்டளை இட்டு அருளினார். அத்திருவருளை மறுப்பதற்கு அஞ்சிக் கலயனார் மனையில் வந்தனர். செல்வமெல்லாங் கண்டனர்; திருமனையாரை நோக்கி "இவ்விளை வெல்லாம் எப்படி விளைந்தன?" என்று கேட்க, அவர் "திருநீலகண்டராகிய எம்பெருமானது அருள்" என்றார். கலயனார் கைகூப்பி வணங்கி "என்னையும் ஆட்கொள்ள எம்பெருமான் திருவருள் இருந்தபடி இதுவோ? என்று துதித்தனர். மனைவியார் பரிகலந்திருத்திக் கணவனாரைச் சிவன் அடியார்களோடு இருத்தித் தூபதீபம் ஏந்திப் பூசித்து இன்னமுதூட்டினார். அது நுகர்ந்த கலயனார் இன்பமுற்றிருந்தார். இவ்வாறு இறைவரருளால் உலகில் நிறைந்த செல்வமுடையவராகி அடியவர்களுக்கெல்லாம் நல்ல இனிய அமுதூட்டியும் உதவியும் வாழ்ந்திருந்தனர்.
காளிகாம்பாள் கோவில்
காளிகாம்பாள் கோவில் (Kālikāmbal Temple) இந்தியாவின் தமிழ்நாட்டின் தலைநகரமான சென்னையில் உள்ள பழைய ஜார்ஜ் டவுனில், பாரிமுனை பகுதியில் உள்ள தம்புச்செட்டித் தெருவில் அமைந்துள்ளது. இக்காளி கோவில் விஸ்வகர்மா சமூகத்தின் முத்துமாரி ஆச்சாரி தலைமையில் 1640-ஆம் ஆண்டில் நிறுவப்பட்டது.
குங்கிலியக்கலய நாயனார்
இந்நாளில் திருப்பனந்தாளில் வீற்றிருக்கும் சிவலிங்கத் திருமேனி, தாடகை என்ற அரச மாதுக்கு அருளும் பொருட்டு சாய்ந்தது. சாய்ந்தவாறே இருந்தது. அதனைச் சாய்வுபோக்கி கண்டு கும்பிட வேண்டுமென்று ஆசை கொண்ட சோழமன்னன் யானைகளையும் சேனைகளையும் பூட்டித் திருமேனியினை நிமிரப்பண்ண முயன்றனன். இறைவர் நேர் நிற்கவில்லை. யானைகளும் இளைத்து வீழ்ந்தன. அரசன் மிகவும் கவலையோடிருந்தான். இதனைக் கேள்வியுற்ற குங்கிலியக்கலய நாயனார், நாதனைக் நேர்காணும் பணியில் நின்ற அரசனை விரும்பித் திருக்கடவூரின்றும் சென்று திருப்பனந்தாளிற் சேர்ந்தனர். சேனைகள் இளைத்து வீழ்ந்து எழமாட்டா நிலைகண்டு மனம் வருந்தினார். இவ்விளைப்பிலே நானும் பங்குகொண்டு இளைபுறவேண்டும் என்று துணிந்தார். இறைவரது திருமேனிப் பூங்கச்சிற்கட்டிய பெரிய வலிய கயிற்றினை தம் கழுத்திற் பூட்டி இழுத்து வருந்தலுற்றார். இவர் இவ்வாறு செய்து இளைத்த பின் இறைவர் சரிந்து நிற்க ஒண்ணுமோ? இவர் தமது அன்பின் ஒருமைப்பாட்டினைக் கண்டபோது அண்ணலார் நேரே நின்றார். தேவர்கள் விண்ணில் ஆரவாரித்துப் பூமழை பெய்தனர். வாடியசோலை தலைமழை பெய்து தழைப்பது போல யானை சேனைகள் களித்தன. சோழ மன்னன் கலயனாரது பாதங்களில் வீழ்ந்து வணங்கி மேருவை வில்லாக வளைத்துப் புரமெரித்த கடவுளின் செந்நிலை காணச் செய்தீர்! திருமாலுங் காணாத மலரடியிணைகளை அன்புடைய அடியாரே அல்லலால் நேர்காண வல்லார் யார்? என்று துதித்தான். பின்னர் அரசன் இறைவர்க்குப் பிறபணிகள் பலவும் செய்து தனது நகரத்திற்குச் சென்றான். அரசன் சென்ற பின்னரும் கலயனார் சிலநாள் இறைவனை பிரிய ஆற்றாது அங்கு தங்கி வழிபட்டுப் பின் திருக்கடவூர் சேர்ந்தனர்.
காளிகாம்பாள் கோவில்
காளிகாம்பாள் வடிவம்
காளி அம்மன் எப்போதும் கையில் தமருகம், சூலம், கட்கம், கபாலம், கேடகம் முதலிய ஆயுதங்கள் கொண்டு கோப ரூபத்துடன் காட்சியளிப்பவள். ஆனால் இக்கோயிலில் குடிகொண்டுள்ள அன்னை காளிகாம்பாள வடிவம் எழில் கொஞ்சும் திருமேனியுடன், ஆணவத்தை அடக்கும் அங்குசம். ஜென்ம பாப வலைதனில் இருந்து மீட்கும் பாசம், சுகபோகத்தினை நல்கும் நீலோத்பல மலர் மற்றும் வரத முத்திரை, சோமன், சூரியன், அக்னி என்ற மூன்று கண்கள், நவரத்ன மணிமகுடம், வலது காலைத் தொங்க விட்டுக் கொண்டு அமர்ந்த கோலத்துடன் காணப்படுகிறாள்.
குங்கிலியக்கலய நாயனார்
திருக்கடவூரிலே தூபத்திருப்பணி செய்திருக்கும் நாளில் ஆளுடைய பிள்ளையாரும் ஆளுடைய அரசுகளும் அத்திருத்தலத்திற்கு எழுந்தருளினார்கள். மிக்கமகிழ்ச்சி பொங்கக் கலயனார் அவர்களை எதிர்கொண்டு அழைத்து வந்தார். தமது திருமனையில் அவர்களது பெருமைக்கேற்றவாறு இன்னமுது அளித்து வழிபட்டார். அதனால் அவர்களது அருளே அன்றி இறைவரது அருளும் பெற்றார். இவ்வாறு கலயனார் அரசனுக்கும், அடியவர்களுக்கும் ஏற்றனவாய்த் தமக்கு நேர்ந்த பணிகள் பலவும் செய்து வாழ்ந்திருந்து சிவபெருமானது திருவடி நிழலிற் சேர்ந்தார்.
காளிகாம்பாள் கோவில்
வரலாறு
காளி அம்மனுக்கு அர்பணிக்கப்பட்ட இக்கோயில் முன்னர் சென்னை கடற்கரை பகுதியில் இருந்தது. பொ.ஊ. 1640-ஆம் ஆண்டில் இக்கோயிலை கடற்கரைப் பகுதியிலிருந்து தற்போதைய இடத்திற்கு மாற்றப்பட்டு சீரமைக்கும் பணி துவக்கப்பட்டது. 1678-ஆம் ஆண்டில் காளிகாம்பாள் கோயில் சீரமைப்பு முடிந்தது.
குங்கிலியக்கலய நாயனார்
"கடவூரிற் கலயன் தன் அடியார்க்கும் அடியேன்" - திருத்தொண்டத் தொகை
காளிகாம்பாள் கோவில்
வரலாறு
இக்கோயிலுக்கு 1980-ஆம் ஆண்டில் 10 மீட்டர் உயரம் கொண்ட புதிய இராஜகோபுரம் நிறுவப்பட்டது. இக்கோவிலுக்கு 2014-ஆம் ஆண்டில் மீண்டும் ஒரு புதிய இராஜகோபுரம் நிறுவப்பட்டது.
குங்கிலியக்கலய நாயனார்
உசாத்துணைகள்
பகுப்பு:நாயன்மார்கள்
காளிகாம்பாள் கோவில்
வெளி இணைப்புகள்
பகுப்பு:சென்னை கோயில்கள் பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சென்னையின் பாரம்பரியக் கட்டடங்கள்
மானக்கஞ்சாற நாயனார்
மானக்கஞ்சாறர் மெய்ப்பொருளை அறிந்துணர்ந்தவர். பணிவுடையவர். தான் சிவபெருமானுக்கு ஆளாகும் பேறு பெற்ற சிவனடியார் எனத் தெரிந்து கொண்டவர். தான் ஈட்டிய பெரும்பொருளெல்லாம் சிவனடியார்க்குரியன எனும் தெளிவால் சிவனடியார் வேண்டுபவற்றை அவர் வேண்டுமுன் குறிப்பறிந்து கொடுப்பவர்.
கஞ்சாறர் குடிக்கு ஒத்த சேனாதிபதி குடியில் தோன்றிய ஏயர்கோன் கலிக்காமர் என்னும் சிவநேசச் செல்வருக்கு, அச்செல்வ மகளை மணம் பேசி, முதியவர்கள் சிலர் வந்தனர். கஞ்சாறர் மனம் மகிழ்ந்து மணத்திற்கு இசைந்தார். முகூர்த்தநாள் குறித்தனர். கஞ்சாறு மணக்கோலம் பெற்றது. மணமகனாக கலிக்காமர் மணமுரசொலிக்க கஞ்சாறூர் எல்லையை வந்தடைந்தார்.